গুৱাহাটী- বৃহস্পতিবাৰে আনুষ্ঠানিকভাৱে মুকলি কৰা হ'ল অসমীয়া অ'টিটি প্লেটফৰ্ম "ৰীলড্ৰামা"। ২২ জানুৱাৰীৰ পৰা বিভিন্ন মনোৰঞ্জনমূলক চিত্ৰসম্ভাৰেৰে উপলব্ধ হ'ব এই "ৰীলড্ৰামা"। গুৱাহাটীত আয়োজিত এক আড়ম্বৰপূৰ্ণ উদ্বোধনী অনুষ্ঠানত উপস্থিত থাকে অসমীয়া ছবিজগতৰ বহুকেইগৰাকী তাৰকা।
ৰীলড্ৰামাত শিশুৰ বাবেও উপলব্ধ হ'ব সাধু কথাৰ ছিৰিজ। লগতে উপলব্ধ হ'ব সমসাময়িক বিভিন্ন চলচ্চিত্ৰ, পুৰণি ধ্ৰুপদী ছবি আৰু বিভিন্ন পুৰস্কাৰ বিজয়ী ছবি। ইয়াৰ উপৰিও অনলাইন যোগে অসমীয়া পৰিচালক তথা অভিনেতা অনুপম কৌশিক বৰাৰ "Acting masterclass"য়ো ল'ব পাৰিব।
দৰ্শকে প্লেটফৰ্মটোত সংগীত, কমেডী, পয়েট্ৰি, কুকেৰি আৰু আধ্যাত্মিক সকলো ধৰণৰ অনুষ্ঠান এই প্লেট ফৰ্মযোগে উপভোগ কৰিবলৈ পাৰিব।
আনকি এই প্লেটফৰ্মযোগে ছবি নিৰ্মাণ বা হিন্দুস্থানী ক্লাছিকেল সংগীতৰ প্ৰশিক্ষণো ল'ব পাৰিব নিজৰ ভাষাতে। অনাগত সময়ছোৱাত আন ন ন শৈক্ষিক শৃংখলাও ইয়াত সংযোজন ঘটোৱা হ'ব বুলি জনাইছে সঞ্চালক দাসগুপ্তাই।
Search for:
